Յակուբ Յանկտո

Յակուբ Յանկտո (, ), չեխ պրոֆեսիոնալ ֆուտբոլիստ։ Ներկայումս Ուդինեզեից վարձավճարով հանդես է գալիս Սամպդորիայի և Չեխիայի ազգային հավաքականի կազմում։ Խաղում է կենտրոնական կիսապաշտպանի դիրքում։

Ակումբային կարիերա

Ուդինեզե 
Ֆուտբոլիստի կարիերան Յանկտոն սկսել է Սլավիա Պրահայում։ 2014 թվականի հուլիսի 16-ին նա 700․000 եվրոյի դիմաց տեղափոխվեց Ուդինեզե։ 2015 թվականի հուլիսի 27-ին Յանկտոն 1 տարվա վարձավճարով միացավ Ասկոլիին։ Իր պրոֆեսիոնալ դեբյուտը նշեց օգոստոսի 2-ին՝ փոխարինման մտնելով Իտալիայի գավաթի Կոզենցայի դեմ խաղում։ Առաջին հանդիպումը առաջնությունում անցկացրեց սեպտեմբերի 15-ին՝ Վիրտուս Էնտելայի դեմ խաղում։ Իր առաջին գոլը պրոֆեսիոնալ կարիերայում խփեց հոկտեմբերի 3-ին՝ Կոմոյի դեմ խաղում։ Դեկտեմբերի 27-ին Յանկտոն 2 գոլային փոխանցում տվեց Սպեցիայի դեմ խաղում։ 2016 թվականի հունվարի 23-ին նա խփեց Վիրտուս Լանչանոյի դեմ խաղի միակ գոլը՝ 1-0 հաշվով հաղթանակ պարգևելով իր թիմին։ Մարտի 12-ին չեխը գոլի և գոլային փոխանցման հեղինակ դարձավ Ավելինոյի դեմ խաղում։ Ասկոլիի կազմում Յանկտոն անցկացրեց 35 հանդիպում՝ դառնալով 5 գոլի և 9 գոլային փոխանցման հեղինակ։

2016-17 մրցաշրջանում Յանկտոն վերադարձավ Ուդինեզե։ Իր դեբյուտը ակումբի կազմում նշեց 2016 թվականի օգոստոսի 13-ին՝ փոխարինելով Պաբլո Արմերոյին Իտալիայի գավաթի Սպեցիայի դեմ խաղում։ Առաջին հանդիպումը Սերիա A-ում անցկացրեց սեպտեմբերի 21-ին՝ Ֆիորենտինայի դեմ խաղում։ Իր առաջին գոլը Ուդինեզեի կազմում խփեց հոկտեմբերի 15-ին՝ Յուվենտուսի դեմ խաղում։ 2017 թվականի մարտի 12-ին Յանկտոն գոլի և 2 գոլային փոխանցման հեղինակ դարձավ Պեսկարայի դեմ խաղում՝ 3-1 հաշվով հաղթանակ պարգևելով իր թիմին։ Նոյեմբերի 30-ին նա գոլի և գոլային փոխանցման հեղինակ դարձավ Իտալիայի գավաթի Պերուջայի դեմ խաղում։ Դեկտեմբերի 4-ին չեխը դուբլ ձևակերպեց Կրոտոնեի դեմ խաղում։

2018 թվականի հուլիսի 6-ին Յանկտոն 1 տարվա վարձավճարով միացավ Սամպդորիային։ Իր դեբյուտը նշեց օգոստոսի 12-ին՝ փոխարինելով Կառոլ Լինետիին Վիտերբեզեի դեմ խաղում։ Այս խաղում նա դարձավ գոլի հեղինակ՝ 1-0 հաշվով հաղթանակ պարգևելով իր թիմին։

Միջազգային կարիերա 
Յանկտոն ներկայացրել է Չեխիան բոլոր տարիքային երիտասարդական հավաքականներում։ 2017 թվականին նա մինչև 21 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 3 հանդիպում և գոլային փոխանցման հեղինակ դառնալով Դանիայի դեմ խաղում, իսկ Չեխիան դուրս մնաց խմբային փուլից՝ զբաղեցնելով վերջին հորիզոնականը իր խմբում։

Իր դեբյուտը Չեխիայի ազգային հավաքականում Յանկտոն նշեց 2017 թվականի մարտի 22-ին՝ փոխարինման մտնելով Լիտվայի դեմ ընկերական խաղում և այս խաղում դառնալով գոլի հեղինակ։ Մարտի 26-ին նա 2 գոլային փոխանցում տվեց Սան Մարինոյի դեմ խաղում՝ օգնելով Չեխիային հաղթել 6-0 հաշվով։

Կարիերայի վիճակագրություն

Ակումբային վիճակագրություն 
2018 թվականի սեպտեմբերի 4-ի դրությամբ

Միջազգային վիճակագրություն 
2018 թվականի սեպտեմբերի 4-ի դրությամբ

Միջազգային գոլեր

Ծանոթագրություններ

Արտաքին հղումներ 

 Յանկտոյի պաշտոնական Ֆեյսբուքի էջը
 Յանկտոյի պաշտոնական Ինստագրամի էջը
 Յանկտոն transfermarkt-ում
 Յանկտոն soccerbase.com-ում
 Յանկտոն WhoScored.com կայքում
 Յանկտոն Սամպդորիայի պաշտոնական կայքում
 Յանկտոն Սերիա A-ի պաշտոնական կայքում 
 Յանկտոն ՈՒԵՖԱ-ի պաշտոնական կայքում

Ֆուտբոլի կիսապաշտպաններ
Չեխ ֆուտբոլիստներ
Չեխիայի հավաքականի ֆուտբոլիստներ
Սլավիա Պրահայի ֆուտբոլիստներ
Ուդինեզեի ֆուտբոլիստներ
Ասկոլիի ֆուտբոլիստներ
Սամպդորիայի ֆուտբոլիստներ
Իտալիայի լեգեոներ ֆուտբոլիստներ
ՈՒԵՖԱ Եվրո 2020-ի ֆուտբոլիստներ